**Прессъобщение**

**Информационен ден по проект "Слънчеви градове" (SOLAR CITIES)**

 **На 11.07.2023 г. (вторник) от 16:00 до 18:00 ч., на изхода на метростанция „Бели Дунав“ (от страната на пазар „Връбница“), Столична община организира провеждането на информационен ден по проект "Слънчеви градове" (SOLAR CITIES)**, **който се** **финансира от Европейската инициатива за климата (EUKI)**.

Целта на събитието е да се представи най-новото проучване за потенциала на слънчевата енергия на над 2000 сгради за производство на електричество от възобновяеми източници, както и да се популяризират сред обществеността най-новите тенденции и технологии в областта на възобновяемата енергия, да се представят добрите практики и примери от Европа.

 Информационният ден е в рамките на проект "Слънчеви градове" (SOLAR CITIES), който е със срок на изпълнение до м. декември 2023 г. и се реализира с финансовата подкрепа на Европейска инициатива за климата (EUKI) – инструмент за финансиране на Федерално министерство на околната среда на Федерална Република Германия.

Проектът цели да подпомогне процеса по оползотворяване на потенциала на покривните пространства в градовете, с цел производство на електричество от фотоволтаични инсталации, както и насърчаването и улесняването на инвестициите във фотоволтаични инсталации от местното население, бизнеса и обществените институции.

Столична община отправя покана към всички заинтересовани лица да вземат участие в информационния ден.